
Bornă istorică la Ford Otosan Craiova: 1.000.000 de vehicule Ford Puma produse în România

· Fabrica Ford Otosan din Craiova a asamblat Ford Puma cu numărul 1.000.000, reconfirmându-și statutul de centru de producție de clasă mondială pentru cel mai bine vândut autoturism Ford din Europa.

· Exemplarul aniversar este un model Ford Puma Gen-E, care duce mai departe succesul și inovația versiunilor anterioare, marcând tranziția clară a mărcii către era zero emisii

· Pentru a sărbători acest moment istoric al fabricii din Craiova, Compania Națională de Vânzări Ford în România marchează evenimentul prin lansarea unei oferte speciale de finanțare: creditul auto cu dobândă fixă 0% pentru achiziționarea unui Puma nou, destinat persoanelor fizice, ofertă valabilă în perioada 20 mai - 30 iunie.

CRAIOVA, 20 mai 2026 – Ford Otosan a marcat astăzi un moment de referință pentru fabrica sa din Craiova: asamblarea exemplarului Ford Puma cu numărul 1.000.000, o realizare si o dovadă incontestabile, a excelenței în producție.
Lansat în anul 2019, modelul Ford Puma a fost constant cel mai bine vândut autoturism Ford din Europa, o adevărată poveste de succes. Atingerea pragului de un milion de unități ilustrează atractivitatea sa continuă, susținută de designul său, de inovații practice precum soluția de depozitare MegaBox și de motorizările mild-hybrid extrem de eficiente. 
Călătoria către un milion de unități produse demonstrează agilitatea Ford în adaptarea la tendințele pieței, Puma reușind să facă rapid tranziția de la motorizările diesel și benzină, la mild-hybrid și, din 2025, la electrificare totală, prin lansarea versiunii Puma Gen-E.
„Este o adevărată mândrie să producem emblematicul model Ford Puma în fabrica noastră de la Craiova, acesta fiind cel mai bine vândut autoturism Ford din Europa și totodată un model cu rezultate excelente în ultimii ani, în special pe piața din Marea Britanie”, a declarat Fırat Elhüseyni, Președintele Ford Otosan România. „Această bornă istorică nu ar fi fost posibilă fără dedicarea și pasiunea oamenilor care au lucrat de-a lungul timpului în această uzină. Ei sunt adevăratul motor din spatele acestei reușite și le mulțumesc pentru efortul constant de a livra excelență.”
Succesul incontestabil al versiunilor hibride a transformat Puma într-un nume de referință, pregătind terenul pentru noua eră cu zero emisii. Nu este întâmplător faptul că vehiculul cu numărul un milion este chiar noul Puma Gen-E: acest prim model 100% electric marchează tranziția asumată a mărcii și reprezintă o componentă centrală a angajamentului Ford pentru o gamă complet electrificată în Europa.
Prin lansarea versiunii Puma Gen-E în 2025, Ford Otosan scrie o nouă pagină în istoria industriei auto naționale, devenind primul constructor de autovehicule 100% electrice din România. Această premieră absolută consolidează poziția uzinei din Craiova ca pionier al tranziției către o mobilitate sustenabilă, demonstrând angajamentul pe termen lung față de inovație și dezvoltarea unui ecosistem tehnologic modern pe plan local.
Momentul festiv a fost împărtășit cu un invitat cu totul special. Viitoarea proprietară a modelului cu numărul un milion – un Ford Puma Gen-E – a fost prezentă la Craiova pentru a vedea în timp real cum prinde viață mașina sa pe linia de asamblare. Deși Puma Gen-E reprezintă primul vehicul electric pentru clienta din Marea Britanie, aceasta are o istorie îndelungată și pasionată alături de marca Ford, familia sa fiind în special o admiratoare a legendarului model Mustang.
Celebrarea a inclus o sesiune foto inedită care a unit vizual istoria și viitorul. Primul autoturism Ford Puma construit vreodată la Craiova a stat alături de exemplarul cu numărul 1.000.000, ilustrând evoluția și adaptabilitatea acestui produs. Alături de ele s-a aflat și Puma Rally1, model emblematic pentru Campionatul Mondial de Raliuri.
Contextul de piață rămâne unul favorabil pentru acest model produs în România. Puma este cel mai bine vândut autoturism din Marea Britanie pentru al treilea an consecutiv la finalul lui 2025, succes care se menține și în primele luni din 2026. 
Pe plan local, noul Puma Gen-E înregistrează performanțe de vânzări foarte bune, fiind lider în segmentul său, în timp ce primele unități care oferă o autonomie extinsă de până la 417 km (conform WLTP), se pregătesc să fie livrate.
„Pentru noi este o bucurie imensă să putem oferi clienților un produs național de un asemenea succes, fabricat chiar aici, în România. Pentru a sărbători acest moment special alături de clienții noștri, Ford România a pregătit și o ofertă de finanțare dedicată, cu dobândă zero, menită să faciliteze și mai mult accesul la acest autoturism excepțional”, a declarat Roxana Capătă, Managing Director Ford Romania Services.
Cu ocazia atingerii pragului de 1.000.000 de modele Ford Puma produse la fabrica din Craiova, Ford România, în parteneriat cu UniCredit Consumer Financing, lansează un produs financiar remarcabil în contextul economic actual: creditul auto cu dobândă fixă 0% pentru achiziționarea unui Puma nou, destinat persoanelor fizice.
Oferta aniversară este valabilă în perioada 20 mai – 30 iunie 2026, prin rețeaua de dealeri autorizați Ford din întreaga țară, și oferă clienților predictibilitate totală, cu rata anuală fixă a dobânzii 0% pe toată perioada creditului.
Borne istorice pentru Ford Puma în România
· Iunie 2019: prezentarea oficială a noului model Ford Puma. 
· Octombrie 2019: lansarea producției de serie pe liniile de asamblare ale uzinei din Craiova. 
· Septembrie 2020: dezvăluirea și startul producției pentru versiunea de înaltă performanță, Ford Puma ST. 
· Februarie 2024: prezentarea oficială și începerea producției pentru versiunea actualizată a modelului. 
· Decembrie 2024: dezvăluirea oficială a noului Puma Gen-E (prima versiune 100% electrică) și startul asamblării primelor unități.
· Martie 2025: startul livrărilor către clienți pentru Puma Gen-E. 
· Mai 2026: atingerea bornei istorice de 1.000.000 de unități Ford Puma produse la Craiova.

Ford este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.

Pentru comunicate de presă, materiale conexe, fotografii și videoclipuri, vizitați www.fordmedia.eu sau www.media.ford.com. Urmăriți www.linkedin.com/company/ford-in-europe, www.youtube.com/FordNewsEurope, www.instagram.com/FordNewsEurope, www.threads.net/@fordnewseurope și www.tiktok.com/@FordNewsEurope

